b'\n_START_ARTICLE_\nFestival slovenskega filma 2019\n_START_PARAGRAPH_\n22. Festival slovenskega filma (22. FSF) je potekal od 17. do 22. septembra 2019 v Portoro\xc5\xbeu, in sicer na dveh prizori\xc5\xa1\xc4\x8dih: v Avditoriju Portoro\xc5\xbe in v kinu Monfort. V tednu po koncu festivala (24.\xe2\x80\x9328. september) so bili z vesnami nagrajeni filmi predvajani tudi v ljubljanskem Kinu Komuna. Direktorica festivala je Jelka Stergel, poleg nje pa sta bila programska selektorja \xc5\xa1e Neva Mu\xc5\xbei\xc4\x8d in Nace Zavrl (programski odbor)._NEWLINE_Otvoritveni film je bil Jaz sem Frenk Metoda Pevca._NEWLINE_Glavna novost 22. izvedbe FSF-ja je bil neposredni televizijski prenos zaklju\xc4\x8dne slovesnosti s podelitvijo nagrad, ki je bila 22. septembra, na RTV Slovenija.'